ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ช่วงนี้เดอะมาร์ค อภิสิทธิ์ เวชชาชีวะ นายกรัฐมนตรี และคู่หู กรณ์ จาติกวณิช รมว.คลัง เครื่องร้อน เร่งออกโครงการประชานิยม เอ้ย รัฐสวัสดิการหลายโครงการ เพื่อโกยคะแนนจากประชาชนทุกระดับชั้น แบบให้ลืมอดีตนายกฯ ทักษิณกันไปเลย
...l...ล่าสุดคลังกำลังซุ่ม พิจารณามาตรการภาษีหนุนขนส่งทางทะเลของกองเรือพาณิชย์ไทย โดยจะพิจารณาให้บริการขนส่งทางทะเลภายในประเทศมีสิทธิเลือกขอจดทะเบียนภาษีมูลค่าเพิ่ม และเสียภาษีมูลค่าเพิ่มได้ ซึ่งมาตรการดังกล่าวจะเป็นการส่งเสริมให้กองเรือพาณิชย์ไทยมีส่วนแบ่งในการขนส่งสินค้าเพิ่มขึ้นได้ จากปัจจุบันมีส่วนแบ่งเพียงประมาณ 10% ขณะที่เรือพาณิชย์ต่างชาติมีสัดส่วน 90% เป็นการช่วยการส่งออกอีกทางหนึ่ง
...l...บริษัทประกันชีวิตยิ้มแฉ่ง เมื่อ คลังมีนโยบายอยากให้เพิ่มค่าลดหย่อนซื้อประกันภัยบำนาญสูงสุดถึง 5 แสนบาท อันนี้คนรวยสบายใจได้กำไรแหยมๆ แต่นโยบายนี้คนจนไม่ได้อะไรเลย จะซื้อประกันอุบัติเหตุยังต้องซื้อประกันเอื้ออาทรเลย ลือกันหึ่งว่ามีอะไรในกอไผ่อ่ะป่าวว
...l...ประสาร ไตรรัตน์วรกุล ว่าที่ผู้ว่าการแบงก์ชาติ เก็บข้าวของจากแบงก์กสิกรไทยไปหมดแล้วเพื่อรอโปรดเกล้าฯ ก่อนไปทำงานที่ใหม่ แต่ยังคงมาขอยืมสถานที่แบงก์กสิกรไทยรับแขก ซึ่งทางแบงก์ก็ยินดี รวมทั้งมีการเลี้ยงส่งกันไปเรียบร้อยแล้วทั้งพนักงานระดับ ผอ.ฝ่าย และบอร์ดแบงก์กสิกรไทย เมื่อเร็วๆ นี้ 
...l...การรวมกิจการยังไม่แล้วเสร็จ ทำให้ พนักงานแบงก์นครหลวงไทยอกสั่นขวัญแขวนเป็นอย่างยิ่ง เพราะบริเวณไหนที่มีสาขาใกล้เคียงกันก็อาจจะต้องยุบเป็นหนึ่งเดียว พนักงานส่วนเกินมีมาก ตอนนี้ก็ได้แต่นั่งรอว่าทางธนชาต ซึ่งเป็นแกนนำในการรวมกิจการจะวางโครงสร้างใหม่อย่างไร
...l...โฆสิต ปั้นเปี่ยมรัษฎ์ ประธานกรรมการบริหาร ธนาคารกรุงเทพ รับเชิญจากมหาวิทยาลัยธุรกิจบัณฑิตย์ ร่วมปาฐกถาพิเศษเรื่อง โอกาสและความท้าทายจากความผันผวนของเศรษฐกิจโลก พร้อมด้วย เอกนิติ นิติทัณฑ์ประภาศ โฆษกกระทรวงการคลัง ทรงพล ชีวะปัญญาโรจน์ รองกรรมการผู้จัดการ ธนาคารกสิกรไทย ธีระชัย ประสิทธิ์รัตนพร กรรมการผู้จัดการ บริษัท ธีระมงคล อุตสาหกรรม 
...l...พูดถึงโฆษกกระทรวงการคลัง เอกนิติ ตอนนี้กำลังเตรียมตัวหาข้อมูลไปเป็นผู้เชี่ยวชาญด้านการคลังต่างประเทศที่อังกฤษ ถือเป็นการโกอินเตอร์ไปฝึกงานด้านต่างประเทศ เพื่อเอาประสบการณ์ทำงานมาสร้างประโยชน์ให้ประเทศชาติ ช.ชดา ฟันธง คนนี้อนาคตปลัดกระทรวงการคลังแน่นอน